**INVALIDITĀTES LIETU NACIONĀLĀS PADOMES SĒDES**

**PROTOKOLS**

Rīgā Nr.1 2024.gada 27.marts

|  |  |
| --- | --- |
|  | **Sēdi vada:** |
| U.Augulis | labklājības ministrs, Invaliditātes lietu nacionālās padomes (turpmāk – ILNP) priekšsēdētājs. |
|  | **ILNP locekļi vai to deleģētie pārstāvji**: |
| I.Balodis | Invalīdu un viņu draugu apvienība “Apeirons” valdes priekšsēdētājs; |
| K.Briškens | satiksmes ministrs; |
| M.Grāvis  | Biedrība “Rīgas pilsētas “Rūpju bērns””, valdes priekšsēdētājs; |
| M.Klismets | Vides aizsardzības un reģionālās attīstības ministrija, Koordinācijas departamenta direktors (deleģētais pārstāvis); |
| P.Leiškalns | Latvijas Darba devēju konfederācija, Sociālo lietu un sociālās drošības eksperts (deleģētais pārstāvis); |
| Z.Pūce | Sabiedrības integrācijas fonda sekretariāta direktore; |
| N.Repina | Izglītības un zinātnes ministrija (turpmāk – IZM), padomniece iekļaujošās izglītības jautājumos (deleģētais pārstāvis); |
| I.Rudzīte | Latvijas Pašvaldību savienības (turpmāk – LPS) padomniece veselības un sociālajos jautājumos (deleģētais pārstāvis); |
| A.Uršuļskis | Veselības ministrija (turpmāk – VM), parlamentārais sekretārs (deleģētais pārstāvis); |
| G.Valdmanis | Klimata un enerģētikas ministrija (turpmāk – KEM), Enerģijas tirgus departamenta direktors (deleģētais pārstāvis); |
| E.Vorslovs | Latvijas Nedzirdīgo savienības valdes priekšsēdētājs – prezidents. |
|  |  |
|  | **ILNP locekļi, kuri sēdē nepiedalās:** |
| E.Baldzēns | Latvijas Brīvo arodbiedrību savienības (turpmāk – LABS) priekšsēdētājs; |
| K.Biezais | Latvijas Neredzīgo biedrība, Centrālās valdes priekšsēdētājs; |
| D.Dadzīte | Latvijas Paralimpiskās komitejas prezidente |
| I.Leimane – Veldmeijere | Biedrība “Resursu centrs cilvēkiem ar garīgiem traucējumiem “Zelda”” direktore; |
| V.Valainis | ekonomikas ministrs. |
|  |  |
|  | **Citi dalībnieki:** |
| J.Abāšins | Latvijas Transportlīdzekļu apdrošinātāju birojs (turpmāk – LTAB), Valdes priekšsēdētājs; |
| I.Albova | Finanšu ministrija (turpmāk – FM), Finanšu tirgus politikas departamenta kapitāla tirgus un apdrošināšanas politikas nodaļas juriskonsulte; |
| G.Anča | Latvijas cilvēku ar īpašām vajadzībām sadarbības organizācijas SUSTENTO valdes priekšsēdētāja; |
| P.Apsīte | Veselības ministrija (turpmāk – VM), Veselības aprūpes departamenta Integrētās veselības aprūpes nodaļas vecākā eksperte; |
| L.Āboliņa | Veselības ministra padomniece juridiskajos jautājumos; |
| B.Bicēna | Latvijas vājdzirdīgo atbalsta asociācijas Sadzirdi.lv pārstāve; |
| Z.Čevere | Rīgas domes labklājības departamenta (turpmāk – RDLD), Sociālo pakalpojumu nodaļas personām ar funkcionāliem traucējumiem nodaļas vadītāja vietniece; |
| A.Dūdiņš | Labklājības ministrija (turpmāk – LM), Sociālo pakalpojumu un invaliditātes politikas departamenta direktors; |
| I.Dzirnupe – Kundziņa | LTAB, Juridiskās daļas vadītāja; |
| I.Gailīte | LTAB, juriste; |
| D.Grabe | Veselības un darbspēju ekspertīzes ārstu valsts komisijas vadītāja; |
| E.Grāveris | LM, Sociālo pakalpojumu un invaliditātes politikas departamenta vecākais eksperts; |
| A.Ilvess | Latvijas Republikas tiesībsarga birojs, Diskriminācijas novēršanas nodaļas vadītāja; |
| S.Janka | VM, Veselības aprūpes departamenta direktore; |
| D.Kampenusa | LM, Sociālo pakalpojumu un invaliditātes politikas departamenta vecākā eksperte; |
| A.Lukašenoka | LM, Sociālo pakalpojumu un invaliditātes politikas departamenta direktora vietniece; |
| V.Miezīte | Latvijas Paralimpiskās komitejas pārstāvis; |
| G.Pokšāne | RDLD, Sociālo pakalpojumu nodaļas personām ar funkcionāliem traucējumiem nodaļas galvenā speciāliste – eksperte; |
| I.Rezevska | Latvijas Republikas tiesībsarga birojs, Sociālo, ekonomisko un kultūras tiesību nodaļas vadītāja; |
| L.Romele | LABS, Eksperte izglītības un nodarbinātības jautājumos; |
| L.Skuja | VM, Integrētās veselības aprūpes nodaļas vecākā eksperte; |
| N.Snarskis | Biedrība “PINS”, vadītājs; |
| S.Survila | Biedrība “Wings for wheels”, sociālais eksperts; |
| E.Šķibele | FM, Finanšu tirgus politikas departamenta kapitāla tirgus un apdrošināšanas politikas nodaļas vadītāja; |
| G.Veipa – Kopilova | Satiksmes ministrija (turpmāk – SM), Ministra biroja vadītāja – ministra padomniece. |
|  |  |
|  | **Surdotulks** |
| A.Ostvalds | Latvijas nedzirdīgo savienības Rehabilitācijas centrs, zīmju valodas tulks. |
|  | **Protokolē** |
| Z.Beinare | LM, Sociālo pakalpojumu un invaliditātes politikas departamenta vecākā eksperte. |

**Sēdi sāk plkst. 11:00**

**Darba kārtībā:**

|  |  |  |
| --- | --- | --- |
| **Nr.p.k.** | **Tēma** | **Ziņotājs/iesaistītie** |
| 1. | ILNP darba plāns 2024.gadam | U.AugulisILNP priekšsēdētājs |
| 2. | Par 2024. gadā plānotajiem grozījumiem normatīvajos aktos invaliditātes jautājumu kontekstā | **Aiga Lukašenoka**LM, Sociālo pakalpojumu un invaliditātes politikas departamenta direktora vietniece |
| 3. | Par grozījumiem Sauszemes transportlīdzekļu īpašnieku civiltiesiskās atbildības obligātās apdrošināšanas likumā | **Jānis Abāšins**Latvijas Transportlīdzekļu apdrošinātāju birojs |

**1.jautājums**

**ILNP darba plāns 2024.gadam**

**U.Augulis**

U.Augulis

**U.Augulis** informē, ka šā gada sākumā ILNP locekļiem tika lūgts sniegt priekšlikumus par ILNP 2024.gada darba plānā iekļaujamiem jautājumiem un tēmām. Tika saņemti vairāki priekšlikumi, kuri pēc atbilstības un iespējām ir iekļauti 2024.gada ILNP darba plānā. ILNP 2024.gada darba plāna projekts februāra beigās tika izsūtīts visiem ILNP padomes locekļiem saskaņošanai. No padomes locekļiem priekšlikumi vai iebildumi par ILNP darba plāna projektu netika saņemti, un darba plāns 2024.gada 18.martā tika apstiprināts. Informācija par apstiprināto ILNP darba plānu nosūtīta visiem ILNP locekļiem.

Apstiprinātais ILNP darba plāns pieejams LM tīmekļvietnē.

**Nolemj:** Sniegto informāciju pieņemt zināšanai.

**2.jautājums**

**Par 2024.gadā plānotajiem grozījumiem normatīvajos aktos invaliditātes jautājumu kontekstā**

**A.Lukašenoka**

A.Lukašenoka

**A.Lukašenoka** informē ILNP dalībniekus par 2024.gadā plānotajiem un jau veiktajiem grozījumiem normatīvajos aktos invaliditātes jautājumu kontekstā. Informāciju skatīt pielikumā Nr.1.

**Nolemj:** Sniegto informāciju pieņemt zināšanai.

**3.jautājums**

**Par grozījumiem Sauszemes transportlīdzekļu īpašnieku civiltiesiskās atbildības obligātās apdrošināšanas likumā attiecībā par atvieglojumu saņemšanu personām ar invaliditāti apdrošināšanas prēmijas apmaksai**

**J.Abāšins**

J.Abāšins, U.Augulis, A.Lukašekoka, P.Leiškalns, G.Veipa-Kopilova

**J.Abāšins** sniedzinformāciju (pielikums Nr.2) par FM sagatavotajiem grozījumiem Sauszemes transportlīdzekļu īpašnieku civiltiesiskās atbildības obligātās apdrošināšanas likumā[[1]](#footnote-1) (turpmāk – Likums).

Likumā šobrīd ir noteiktas divas mērķa grupu kategorijas, kurām tiek piemērots obligātās civiltiesiskās apdrošināšanas (turpmāk – OCTA) prēmijas maksājuma atvieglojums, t.i., lauksaimnieki un personas ar invaliditāti. Lauksaimniekiem Likumā noteikts atvieglojums ir 30% apmērā no OCTA prēmijas maksājuma, savukārt, personām ar invaliditāti – 40% apmērā, kuru attiecīgajām mērķa grupām kompensē LTAB no OCTA Garantijas fonda.

Minētā atvieglojuma nodrošināšana ir netipiska funkcija LTAB, vienlaikus OCTA Garantijas fondā veidojas finansējuma nobīde, jo apdrošinātāju veiktās iemaksas Garantijas fondā ir mazākas, nekā summa, kas tiek novirzīta atvieglojuma finansēšanai no OCTA Garantijas fonda.

2021.gadā FM sagatavoja un iesniedza izskatīšanai Ministru kabinetā informatīvo ziņojumu “Par Sauszemes transportlīdzekļu īpašnieku civiltiesiskās atbildības obligātās apdrošināšanas likuma 14.pantā noteiktā tiesiskā regulējuma izvērtējumu”[[2]](#footnote-2) (turpmāk – Ziņojums) attiecībā uz apdrošināšanas prēmijas maksājuma samazinājumu un iespējamo šā maksājuma samazinājuma pakāpenisku atcelšanu un turpmāko risinājumu. Ziņojumā tika secināts, ka, ņemot vērā to, ka tikai 2021.gadā tika veikti grozījumi Likumā (OCTA prēmijas maksājuma atvieglojuma piemērošanas ierobežojums vienam transportlīdzeklim un papildināts atlaižu saņēmēju loks), tad šo izmaiņu ietekmi ir lietderīgi izvērtēt ilgākā laika periodā.

2023.gadā LTAB secināja, ka 2021.gadā veiktie grozījumi Likumā, kuru mērķis bija samazināt OCTA Garantijas fonda finanšu slogu, nav devuši gaidīto rezultātu, un OCTA prēmijas maksājuma atvieglojumu kompensācijas apmērs turpina pieaugt, 2023.gadā sasniedzot ~1,1 milj. *euro*.

Vienlaikus, ieviešot jauno OCTA direktīvu (ES) 2021/2118[[3]](#footnote-3) un uzņemoties atbildību arī par Latvijā reģistrēto apdrošināšanas sabiedrību izsniegtajām OCTA polisēm ārpus Latvijas to maksātnespējas gadījumā, OCTA Garantijas fonda saistību apjoms pieaugs, līdz ar to ir nepieciešams meklēt risinājumus, lai sabalansētu naudas plūsmu uz/no OCTA Garantijas fonda un nodrošinātu OCTA Garantijas fonda pilnvērtīgu pamatfunkciju veikšanu (*saistību pārņemšana no likvidētām apdrošināšanas sabiedrībām; apdrošināšanas atlīdzību maksājumu veikšanu*).

Lai diskutētu par iespējamiem risinājumiem OCTA Garantijas fonda finanšu sloga samazināšanai, LTAB vērsās pie LM, piedāvājot, ka viens no risinājumiem OCTA Garantijas fonda finanšu sloga samazināšanai varētu būtu atteikšanās no OCTA prēmijas maksājuma atvieglojuma lauksaimniekiem, otrkārt, personām ar invaliditāti noteikt OCTA prēmijas maksājuma atvieglojuma “griestus”, t.i., paredzot, ka atvieglojums nepārsniedz 40 *euro* 12 mēnešu periodā, minēto summu katru gadu indeksējot. Minētais piedāvājums risinātu to, ka:

* OCTA prēmijas maksājuma atvieglojums līdz noteiktam apmēram (ne vairāk kā 40 *euro* 12 mēnešu periodā) tiks saglabāts visām personām ar invaliditāti.
* Apmēram 85% personas ar invaliditāti, kuras saņem OCTA prēmijas maksājuma atvieglojumus, neietekmēs noteiktais maksimālā atvieglojuma ierobežojums, jo likumā noteiktais 40% atvieglojums lielākajā daļā gadījumu nepārsniedz 40 *euro* slieksni[[4]](#footnote-4).
* Tiktu novērsta nevienlīdzība, ka personām, kurām OCTA polises maksājums ir lielāks (piemēram, dēļ tā, ka persona ir uzkrājusi vairāk soda punktus) 40% atvieglojums ir finansiāli izdevīgāks nekā personām, kuras ceļu satiksmes noteikumus nepārkāpj.
* Tiks samazināts OCTA Garantijas fonda finanšu slogs.

**U.Augulis** jautā, vai LTAB ir vērtējis iespējas pārdalīt finansējumu OCTA prēmijas maksājuma atvieglojuma izmaksai no Ceļu satiksmes negadījumu novēršanas pasākumu veikšanas (finansējuma) fonda[[5]](#footnote-5)?

**J.Abāšins** atbild, ka šāda risinājuma attīstībai būtu nepieciešamas plašākas diskusijas gan ar Iekšlietu ministriju, gan SM. Līdz ko būs izveidojies konstruktīvs risinājums/piedāvājums, par to tiks informēta arī LM.

**U.Augulis** aicina arī SM pārstāvjus šo jautājumu izvērtēt, lai nāktu pretī personām ar invaliditāti.

**A.Lukašenoka** skaidro LM nostāju par plānotajiem grozījumiem Likumā, uzsverot, ka, ieviešot OCTA prēmijas maksājuma atvieglojuma “griestus”, vienlaikus ir jāparedz nosacījumi par regulāru to pārskatīšanu, lai neveidotos situācija, ka, mainoties faktiskai situācijai vidējo OCTA apdrošinošas prēmiju maksājumu apmēros, valsts garantētais atbalsts vairs nebūs atbilstīgs faktiskajai finansiālajai situācijai. Turklāt, jāņem vērā, ka Likumā noteikto atvieglojumu saņem ievērojams skaits personu ar invaliditāti (2022.gadā – 22 tūkst.).

**J.Abāšins** piekrīt, ja Likumā tiks noteikti OCTA prēmijas maksājuma atvieglojuma “griesti”, vienlaikus ar “griestu” noteikšanu Likumā ir jāiestrādā arī to pārskatīšanas /indeksēšanas mehānisms, piemēram, katru gadu piemērojot Centrālās statistikas pārvaldes noteikto inflācijas koeficientu[[6]](#footnote-6). Vērtējam arī citus iespējamos risinājumus “griestu” regulārai pārskatīšanai. Plānotie OCTA prēmijas maksājuma atvieglojuma “griesti” (40 *euro*) ir šī brīža OCTA polises vidējā atlaide, kas tiek piemērota personām ar invaliditāti, vienlaikus tas ir minimālais slieksnis, kuru piemērojot, tiktu samazināts OCTA Garantijas fonda finanšu slogs.

**P.Leiškalns** piekrīt, ka OCTA prēmijas maksājuma atvieglojuma “griesti” nedrīkst būt fiksēti un ir regulāri jāpārskata, piemērojot inflācijas koeficientu vai piesaistot pie vidējās apdrošināšanas prēmijas maksājuma (OCTA polises cenas).

**G.Veipa-Kopilova** tērzētavā raksta, ka 40 *euro* var aizstāt ar procentiem no valstī noteiktās minimālās mēneša darba algas.

**J.Abāšins** apliecina, ka tiks vērtēti dažādi risinājumi OCTA prēmijas maksājuma atvieglojuma “griestu” regulārai pārskatīšanai.

**Nolemj:**

1. nākamajā ILNP sēdē (provizoriski 2024.gada jūnijā) LTAB informēt ILNP locekļus par piedāvāto risinājumu OCTA prēmijas maksājuma atvieglojuma “griestu” noteikšanai un to regulārai pārskatīšanai;
2. ILNP sekretārs nosūta ILN locekļiem informāciju par plānotajiem grozījumiem Likumā un LTAB prezentāciju, lūdzot sniegt viedokli/ierosinājumus OCTA prēmijas maksājuma atvieglojuma “griestu” noteikšanai un to regulārai pārskatīšanai. Saņemto informāciju ILNP sekretāram apkopotā veidā nosūtīt izvērtēšanai LTAB.

**Pielikumi:**

1. Pielikums – Par plānotajiem grozījumiem normatīvajos aktos invaliditātes jautājumu kontekstā;
2. Pielikums – LTAB prezentācija “Apdrošināšanas prēmijas maksājuma samazinājums personām ar invaliditāti - likumprojekts «Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā» (23-TA-1660)”.

**Sēdi beidz plkst.: 11:30**

|  |  |
| --- | --- |
| Labklājības ministrs, Invaliditātes lietu nacionālās padomes priekšsēdētājs | U.Augulis |

Z.Beinare, 67021619

Zanda.Beinare@lm.gov.lv

1. Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā (23-TA-1660) [↑](#footnote-ref-1)
2. Informatīvais ziņojums “Par Sauszemes transportlīdzekļu īpašnieku civiltiesiskās atbildības obligātās apdrošināšanas likuma 14.pantā noteiktā tiesiskā regulējuma izvērtējumu”: <https://tapportals.mk.gov.lv/legal_acts/46dfdde1-37ec-43ae-8ed6-21fb2f85f75f> [↑](#footnote-ref-2)
3. Eiropas Parlamenta un Padomes Direktīva (ES) 2021/2118 (2021. gada 24. novembris), ar ko groza Direktīvu 2009/103/EK par civiltiesiskās atbildības apdrošināšanu saistībā ar mehānisko transportlīdzekļu izmantošanu un kontroli saistībā ar pienākumu apdrošināt šādu atbildību: <https://eur-lex.europa.eu/legal-content/LV/ALL/?uri=CELEX%3A32021L2118> [↑](#footnote-ref-3)
4. LTAB prezentācija “Apdrošināšanas prēmijas maksājuma samazinājums personām ar invaliditāti; Likumprojekts «Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā» (23-TA-1660), 5.slaids [↑](#footnote-ref-4)
5. Sauszemes transportlīdzekļu īpašnieku civiltiesiskās atbildības obligātās apdrošināšanas likuma 57.panta otrajā daļā ir noteikts, ka Ceļu satiksmes negadījumu novēršanas pasākumu veikšanai apdrošinātāji katru ceturksni ieskaita Transportlīdzekļu apdrošinātāju biroja kontā divus procentus no parakstīto apdrošināšanas prēmiju summas, kas norādīta apdrošināšanas līgumā tā noslēgšanas brīdī. Šī likuma 57.panta trešajā daļā noteikts, ka par naudas izlietojumu lemj Ministru kabineta izveidota konsultatīva institūcija, kuras darbības mērķis ir sekmēt vienotas valsts politikas izstrādi un īstenošanu ceļu satiksmes drošības jomā, lai paaugstinātu vispārējo ceļu satiksmes drošības līmeni valstī, — Ceļu satiksmes drošības padome, ievērojot, ka ne mazāk par pusi no šā panta otrajā daļā minētajiem līdzekļiem izmanto Iekšlietu ministrijas padotībā esošās iestādes. [↑](#footnote-ref-5)
6. LTAB prezentācija “Apdrošināšanas prēmijas maksājuma samazinājums personām ar invaliditāti; Likumprojekts «Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā» (23-TA-1660), 4.slaids [↑](#footnote-ref-6)